CELEX: 62019CA0337
Language: el
Date: 2021-09-16 00:00:00
Title: Υπόθεση C-337/19 P: Απόφαση του Δικαστηρίου (τέταρτο τμήμα) της 16ης Σεπτεμβρίου 2021 — Ευρωπαϊκή Επιτροπή κατά Βασιλείου του Βελγίου, Magnetrol International, Ιρλανδίας [Αίτηση αναιρέσεως – Κρατικές ενισχύσεις – Καθεστώς ενισχύσεων που έθεσε σε εφαρμογή το Βασίλειο του Βελγίου – Απαλλαγή των πλεοναζόντων κερδών – Φορολογική προαπόφαση (tax ruling) – Πάγια διοικητική πρακτική – Κανονισμός (ΕΕ) 2015/1589 – Άρθρο 1, στοιχείο δ' – Έννοια του «καθεστώτος ενισχύσεων» – Έννοια της «πράξεως» – Έννοια των «περαιτέρω μέτρων εκτελέσεως» – Προσδιορισμός των δικαιούχων «κατά γενικό και αφηρημένο τρόπο» – Ανταναίρεση – Παραδεκτό – Φορολογική αυτονομία των κρατών μελών]

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/3
            
         
      Απόφαση του Δικαστηρίου (τέταρτο τμήμα) της 16ης Σεπτεμβρίου 2021 — Ευρωπαϊκή Επιτροπή κατά Βασιλείου του Βελγίου, Magnetrol International, Ιρλανδίας
      (Υπόθεση C-337/19 P) (1)
      
      (Αίτηση αναιρέσεως - Κρατικές ενισχύσεις - Καθεστώς ενισχύσεων που έθεσε σε εφαρμογή το Βασίλειο του Βελγίου - Απαλλαγή των πλεοναζόντων κερδών - Φορολογική προαπόφαση (tax ruling) - Πάγια διοικητική πρακτική - Κανονισμός (ΕΕ) 2015/1589 - Άρθρο 1, στοιχείο δ' - Έννοια του «καθεστώτος ενισχύσεων» - Έννοια της «πράξεως» - Έννοια των «περαιτέρω μέτρων εκτελέσεως» - Προσδιορισμός των δικαιούχων «κατά γενικό και αφηρημένο τρόπο» - Ανταναίρεση - Παραδεκτό - Φορολογική αυτονομία των κρατών μελών)
      (2021/C 471/03)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Ευρωπαϊκή Επιτροπή (εκπρόσωποι: P.-J. Loewenthal και F. Tomat)
      
         Λοιποί διάδικοι στη διαδικασία: Βασίλειο του Βελγίου (εκπρόσωποι: J.-C. Halleux, C. Pochet και M. Jacobs, επικουρούμενοι από τις M. Segura και M. Clayton, avocates), Magnetrol International (εκπρόσωποι: H. Gilliams και L. Goossens, advocaten), Ιρλανδία
      
         Παρεμβαίνουσες υπέρ των καθών: Soudal NV, Esko-Graphics BVBA (εκπρόσωποι: H. Viaene, avocat), Flir Systems Trading Belgium BVBA (εκπρόσωποι: T. Verstraeten και C. Docclo, avocats, και N. Reypens, advocaat), Anheuser-Busch InBev SA/NV, Ampar BVBA, Atlas Copco Airpower NV, Atlas Copco AB (εκπρόσωποι: A. von Bonin, Rechtsanwalt, W. O. Brouwer και A. Pliego Selie, advocaten, και A. Haelterman, avocat), Wabco Europe BVBA (εκπρόσωποι: E. Righini και L. Villani, avvocati, S. Völcker, Rechtsanwalt, και A. Παπαδημητρίου, avocat), Celio International NV (εκπρόσωποι: H. Gilliams και L. Goossens, advocaten)
      
         Διατακτικό
      
      Το Δικαστήριο αποφασίζει:
      
                  1)
               
               
                  Αναιρεί την απόφαση του Γενικού Δικαστηρίου της Ευρωπαϊκής Ένωσης, της 14ης Φεβρουαρίου 2019, Βέλγιο και Magnetrol International κατά Επιτροπής (T-131/16 και T 263/16, EU:T:2019:91).
               
            
                  2)
               
               
                  Απορρίπτει τον πρώτο και τον δεύτερο λόγο ακυρώσεως στην υπόθεση T-131/16, καθώς και τον πρώτο λόγο ακυρώσεως και το πρώτο σκέλος του τρίτου λόγου ακυρώσεως στην υπόθεση T-263/16.
               
            
                  3)
               
               
                  Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης προκειμένου αυτό να αποφανθεί επί του τρίτου, του τέταρτου και του πέμπτου λόγου ακυρώσεως στην υπόθεση T-131/16, καθώς και επί του δεύτερου λόγου ακυρώσεως, επί του δεύτερου και του τρίτου σκέλους του τρίτου λόγου ακυρώσεως και επί του τέταρτου λόγου ακυρώσεως στην υπόθεση T-263/16.
               
            
                  4)
               
               
                  Επιφυλάσσεται ως προς τα δικαστικά έξοδα.
               
            
         (1)  ΕΕ C 213 της 24.6.2019